Som vi har set,
kræver det at blive en succesfuld mafiaboss disciplin,
iværksættertankegang
og villighed til at gøre alt for at beskytte din magt.
Brug disse kvaliteter, og så kan du høste flotte belønninger.
Men det ofte uundgåelige fald fra kriminel herlighed kan være stejlt.
De fleste mafiabosser dør eller fængsles.
Sådan er det bare.
DØDE I FÆNGSLET
Der findes ikke en forening for pensionerede bosser.
Men du får en mere komfortabel fremtid,
hvis du tager dig af alle detaljer og altid tænker fremad.
Ingen legemliggjorde disse lektioner mere kyndigt end manipulationsmesteren,
der blev Bostons mest magtfulde og frygtede mafiaboss,
James "Whitey" Bulger.
Han var charmerende, når han ville have noget af dig,
og så kunne han bide dig som en slange i næste sekund.
Alt handler om Whitey.
Hans overlevelse, hans magt, hans kontrol,
og hvis han føler, noget af det er i fare, så kan alt ske.
Ved at forudsige og udslette enhver trussel
dominerede Whitey Beantowns underverden i næsten to årtier.
Og da nettet begyndte at strammes,
udførte han det ultimative forsvindingsnummer.
Den berygtede mafiaboss fra Boston har i de sidste 16 år været et spøgelse.
Lad Whitey vise dig, hvordan du når langt ved altid at være beredt.
HVOR ER "WHITEY"?
TÆNK LANGSIGTET
Under Whitey Bulgers blodige tid som leder af Bostons Winter Hill-bande
mistænktes han for at have beordret mindst 19 mord
og indkasseret ca. 30 millioner i ulovlige kontanter.
Bulger må være den mest berygtede
og sikkert også den mest succesrige forbryder fra Boston.
Det var et stort skakspil for ham.
Han skabte en kriminel organisation, der havde stor succes,
og han overlistede alle undervejs.
For at forstå Whiteys kurs mod mafiabossberømmelse,
og hvordan han blev Amerikas mest eftersøgte mand,
skal du først vide et par ting om denne listige morder.
FAKTUM 1 WHITEY OG HANS BROR GIK I HVER SIN RETNING
Whitey Bulger voksede op i fattigdom i South Boston.
Han var den ældste af tre drenge, og der var også tre piger.
Han gad ikke skolen. Han gad ikke kirken.
Han var vild og lavede ballade.
Billy Bulger var en af Whiteys yngre søskende.
I modsætning til Whitey var Billy god i skolen,
og han fik en meget succesrig karriere i politik.
Politikere frygtede Bill Bulger.
Gid du imod ham, var der en pris at betale.
Whitey er en gangster og en morder.
Han havde andre værktøjer at arbejde med.
FAKTUM 2 WHITEY LÆRTE TIDLIGT AT UNDGÅ STRAF
Bulger havde held med at begå kriminalitet
og slippe af sted med det fra en ung alder.
Han blev anholdt mange gange, men kun en af anklagerne holdt.
I 1950'erne blev han stukket af to af de mænd, han havde røvet banker med.
Så han følte sig dybt forrådt, men han forstod også værdien
af at give information og være informant.
FAKTUM 3 WHITEY VIDSTE, AT OMTALE VAR SKIDT FOR HAM
Efter at være steget i graderne nåede Whitey toppen
af New Englands mest frygtede irsk-amerikanske syndikat,
Winter Hill-banden.
Han opnåede en enorm mængde magt og rigdom,
men han pralede ikke med det.
En af de ting, der førte til Bulgers succes,
var, at han holdt lav profil.
Han var som et navn, folk havde hørt, men aldrig rigtig set.
Så selv veteranefterforskere havde aldrig set ham.
Det var en del af Whiteys omhyggeligt udformede strategi
for at slippe af sted med mord.
Hvordan sikrer man sig at blive i spillet i det lange løb?
Følg med i spilbogen, og find ud af det.
TAKTIK HOLD DIN ORGANISATION I KORT SNOR
Hvis du vil holde som mafiaboss,
skal du have fuld kontrol over din organisation,
og du bør ikke tolerere svage led.
Medmindre du fuld kontrol
over de folk, der styrer showet for dig på gaden,
så kan alt ske.
Stå ret!
Og når det kom til at opsnuse potentielle problemer i rækkerne,
var Whitey Bulger en mester.
Hans organisation var magtfuld, men han holdt den i kort snor.
Bulgers gruppe var i sin helt egen liga.
Det var ikke som en mafiaorganisation, hvor man havde capoer, løjtnanter, osv.
Der var meget få mennesker i hans inderkreds.
Hans idé var et farligt kraftcenter.
I det meste af Whiteys tid var der kun to vigtige allierede.
Steve Flemmi og Johnny Martorano.
Stevie Flemmi og Johnny Martorano voksede op i Boston.
Begge havde dræbt flere gange.
Han kunne stole på dem.
Og i den forstand havde de det, der skulle til, CV'et,
for at være på højde med Whitey Bulger.
For at undgå Whiteys vrede måtte alle andre
følge meget specifikke regler.
Det var underforstået, at der ikke var flamboyante fremvisninger af rigdom.
Gør ikke ordensmagten vred af unødvendige grunde.
Man taler ikke om sine forbrydelse foran andre.
Og frem for alt, lad være med at snyde nogen.
Ved enhver afvigelse fra det går Whitey amok.
Tommy King er havnearbejder
og håndhæver i Winter Hill-banden.
Han var en sej og sød fyr, Tommy, og han var en af os,
men han havde et drukproblem.
Whitey og Tommy fandt aldrig helt melodien.
Skrid med jer!
Og Whitey ser Tommys uberegnelige opførsel som en trussel.
Så en dag inviterer Whitey Tommy med som backup på en jagttur
for at dræbe en rival.
Steve Flemmi og John Martorano er også med.
Da de kører ud af byen, viser Tommy sin nye skudsikre vest frem
og joker med, at hvis de ikke finder deres mål, kan de prøve den.
Whitey har en anden plan.
Drabet var en succes,
men Whitey ved, at han vil blive mistænkt for Tommys forsvinden.
Så han spreder et rygte om, at Tommy selv begik et mord
og skjuler sig væk fra byen.
Whitey står bag en propagandamaskine.
Det er han også god til. At sælge en historie.
Om hans folk tror på det eller ej,
ved de bedre end at stille for mange spørgsmål.
Bulger havde kun lidt tålmodighed med folk, han betragtede som underordnede,
og han tøvede ikke med at få dem dræbt.
Og det holdt banden under kontrol.
Nu slapper du af.
De frygtede ham.
Kontrol vil holde din langsigtede plan ved godt helbred.
Men når mord er din medicin, skal du passe på bivirkninger.
Hvordan sikrer du dig, at ligene ikke bliver et problem?
TAKTIK DÆK DINE SPOR
Lad os være ærlige.
Alle mafiabosser må klippe de løse tråde fra tid til anden.
Men hvis du ikke vil ende dine dage bag tremmer, tæller alle detaljer.
Beviserne for alle dine forbrydelser skal fjernes,
så du ikke kommer i fængsel. Så enkelt er det.
Og det betyder ofte at gå lidt længere.
Du brænder tøjet, kaster våbnene i havet.
Alt skal væk.
Væk med bilen. Væk med DNA.
Intet lig, intet mord.
Det er ikke underligt, at de bedste bosser kender værdien af god tilsløring.
Da Pablo Escobar ville af med et par underordnede,
han troede snød ham,
inviterede han dem til sit private fængsel
og fik dem brændt.
Da den tidligere Gambino-boss,
Paul Castellano, havde brug for at komme af med en rival,
stolede han på lejemorderen Roy DeMeo
og hans Gemini-metode, opkaldt efter DeMeos yndlingssted.
Det involverede at dræne et lig for blod
for at minimere svineriet, før det blev skåret i små stykker.
Mens Riina eliminerede sine problemer ved en praksis
kendt som lupara bianca,
som kunne indebære at opløse ofre i syre,
fodre dem til svin eller smide dem i et stålsmelteværk.
Men ingen af disse mestre dækkede deres spor så møjsommeligt
som Whitey Bulger.
Ved mange bandedrab blev ligene bare efterladt i bagagerum på biler.
Eller nogle gange på gaden.
Bulger og hans mandskab gjorde alt for at skjule lig.
De gjorde virkelig alt for at sikre, at ligene blev begravet og aldrig fundet.
Hvis liget skulle blive opdaget, skar de fingrene af, trak tænderne ud,
fordi folks identitet kunne afsløres gennem tandlægejournaler.
Så det var teknikken, hvis man havde nerverne til det.
Men når du prøver at vinde på den lange bane,
skal du sørge for, beviset på dit håndværk forbliver skjult.
Farvel, dr. Farb.
Du var en elendig tandlæge, men du var en flink fyr.
Whitey har et par steder,
han vender tilbage til for at drive sin forretning.
Et af stederne var i South Boston
på en af hovedgaderne.
Det var et ældre hus med en jordkælder.
Nej!
Det får snart et øgenavn, "Det Hjemsøgte".
Når det blodige arbejde er færdiggjort, gør Whitey brug af husets ufærdige kælder.
Men en dag er der et problem.
TIL SALG
Det Hjemsøgte bliver sat til salg.
Whitey har en foruroligende fremtidsvision.
Han må flytte.
Whitey vælger en passende nat til sin uhyggelige plan…
31. OKTOBER 1985
…og tager en partner med som hjælper.
De læsser ligene i en stationcar og kører dem gennem byen
til en mark nær brandmændenes forsamlingshus.
Whitey havde allerede forberedt nye hvilesteder.
På den måde ville hverken Whitey eller Det Hjemsøgtes nye ejere
ende med at få en ubehagelig overraskelse.
SOLGT
Glædelig halloween.
Han var en smart strateg.
Han var en meget klog og farlig fyr.
Og derfor var mange af hans mord uopklarede i mange år.
Et bortskaffelsesprogram hjælper med at holde morddetektiverne væk,
men der er en bedre måde at være på forkant med mulige problemer.
FAMILIEINDGANG
Det kræver bare de rette forbindelser.
TAKTIK FÅ INSIDEINFORMATION
Som mafiaboss kan du bruge kreative midler
til at holde betjente ude af din forretning.
Men for at opnå ægte udholdenhed, bør du forsøge at få et dybere forhold.
Hvis du vil have en lang holdbarhed, så må du få nogen i ordensmagten,
så højt oppe som muligt, til at passe på dig.
Det er stort.
Og det var netop det, der gjorde Whitey til den mafiaboss, han var.
Bulger havde mange lokale kontakter i statspolitiet, politiet i Boston,
og han aflønnede ordensmagten især omkring jul.
Men Whitey ville have den ultimative insiderviden,
og han forstod at få fat i den.
Gennem en gammel ven.
FBI-AGENT, BOSTON FIELD-KONTORET
John Connolly voksede op i South Boston, og Whitey var hans idol.
Connolly var yngre end Whitey Bulger.
Bulger beskyttede ham ved et slagsmål for mange år siden,
og derfor følte Connolly altid en form for loyalitet over for Bulger.
Og Whitey havde en plan om at inddrive den gæld.
I 1974 begynder Whitey at mødes med Connolly
for at diskutere genoplivning af forholdet.
Connolly tror, at et venskab med gangsteren
ville ændre hans karriere, mens Whitey har sin egen dagsorden.
VIP-behandling fra det lokale FBI.
Han begynder at give Connolly tips om sine rivaler i Bostons underverden,
så FBI-agenter kan gøre det beskidte arbejde for ham.
Whitey får æren for at have hjulpet FBI med at få et eftertragtet bytte,
overhovedet for Bostons italienske mafia, Jerry Angiulo,
gennem insideinformation om Angiulos hovedkvarter,
som de brugte til aflytninger.
Det fører til en vellykket nedkæmpelse af hele Angiulo-forbryderfamilien.
Med mafiaen ude af spil bliver Whitey endnu stærkere.
Connolly holder også Whiteys navn væk fra officielle FBI-rapporter
og giver ham tips om politiets arbejde.
Det er et rentabelt forhold for alle.
Og som grænsen mellem kriminel og betjent udviskes,
bliver Whitey selv næsten urørlig.
Jeg tror ikke, at nogen amerikansk forbryder
har opnået det, Whitey Bulger opnåede,
når det kom til korrupte retshåndhævere, der giver dig værdifuld information.
Mange fra ordensmagten gik amok i forsøget på at få ram på Bulger.
"Hvordan ved han det her? Han ved, hvad vi laver."
Og det gjorde han jo nogle gange.
Men skønt det at dele hemmeligheder med FBI kan bevare din frihed,
vil det ikke skaffe dig mange venner blandt dine fagfæller.
Ingen kan lide en stikker.
Hvordan holder du på din beskidte hemmelighed?
TAKTIK BESKYT DIT BRAND
Whitey havde ry for at være troværdig.
En, der ikke taler med myndighederne.
Ikke udleverer nogen.
Ikke videregiver information, uanset omstændighederne,
uanset truslen, uanset presset.
Du holder mund og siger ingenting.
Selvfølgelig var Whiteys forhold til politiet mere kompliceret.
Whitey skulle altid være på vagt.
Altid, fordi han levede et dobbeltliv.
Underverdenen anede ikke, at han var en stikker.
Det måtte han leve med.
Han vidste, hvad der skete, hvis det kom ud.
Flere beviser?
Se, hvad der skete med andre, der var åbenmundede.
Boss for Manhattans Eastman-bande, Big Jack Zelig, blev dræbt i 1912
i en sporvogn på Second Avenue, da hans folk fandt ud af,
at han var i lommen på en korrupt politiløjtnant.
Forbryderboss James Ragen blev skudt efter at have afsløret
det øverste lag af Chicagos mafia over for FBI.
På hospitalet identificerede han gerningsmanden
og blev derefter myrdet ved kviksølvforgiftning.
Bonanno-familiens kaptajn, Dominick Napolitano,
blev smadret for at have ladet FBI-agent Joseph Pistone,
også kendt som Donnie Brasco, infiltrere familien.
Han blev fundet med hænderne afhugget,
en traditionel straf for at røbe mafiahemmeligheder.
TRETTEN ÅR FØR WHITEY FORSVINDER
Når det kom til at beskytte Whitey Bulgers troværdige image,
var hans omdømme som drabsmand til nytte.
Ingen mistænkte en så farlig som ham for at være FBI-informant
og udlevere andre mennesker
for at styrke sin position, øge sin magt.
Der havde været rygter, men de fleste lo ad dem,
fordi det var for latterligt.
For at holde det sådan var alt tilladt.
Debra Davis var i mange år elskerinde til Steve Flemmi, Whiteys højre hånd.
Whitey er ikke specielt opmærksom på hende,
før hun får nys om Whiteys hemmelighed om,
at han har samarbejdet med FBI i årevis.
Flemmi, som har udviklet sin egen FBI-forbindelse,
fortæller Whitey, at alt er under kontrol.
Whitey er ikke overbevist.
Og da Flemmi og Debras forhold begynder at ramle,
bliver situationen risikabel.
Whitey beder Flemmi sætte en fælde
og sige til Debra, at han vil vise hende et hus, han vil købe til hende.
Men da Flemmi viser hende rundt,
får hun endnu en overraskelse.
Oprydningen er hurtig
og grundig.
De begraver Debra ved siden af Tommy King på Tenean Beach.
Og så nemt var det at holde Whiteys hemmelighed skjult.
Han havde ingen empati for nogen, kun for sig selv.
Han var ligeglad med alle.
De dræbte kvinder.
De dræbte uskyldige.
Det var utroligt, hvad han var i stand til
for at bevare sin egen sikkerhed og frihed.
Men selv med de rette forholdsregler
og med den rette beskyttelse,
er ingen urørlig for evigt.
Når tidevandet vender, skal du være klar.
Lad spilbogen vise dig vejen.
TAKTIK HAV ALTID EN PLAN B
En mafiaboss, der vil unddrage sig loven,
er mange gange nødt til at flygte.
Men det er svært at gøre, hvis man ikke er disciplineret.
Men som vi har set…
Lidt græs?
…var disciplin Whiteys mellemnavn.
Nej tak.
Whitey havde altid fuld kontrol over sit miljø.
Jeg så ham aldrig drikke.
Han var ikke social eller blandede sig med folk.
Det er en sårbarhed, hvis du gør det forkerte.
Han tænkte ofte på, hvis han nu blev sigtet.
At være forberedt.
Whitey havde i årevis forberedt sig på en eventuel afsløring.
Han havde en velplanlagt flugtrute,
hvor han kunne forsvinde fra jordens overflade.
Whitey Bulgers flugtmetode
består af nogle få trin, som enhver fredløs kan følge.
Trin et. Begynd at spare op i god tid.
Gem kontanter, smykker og falske pas i pengeskabe over hele kloden.
Trin to. Opret aliasser.
Betal for falske ID'er, fødselsattester og kreditkort i forskellige navne,
og brug så nye identiteter til at åbne bankkonti.
Trin tre. Find det perfekte gemmested.
Vælg et sted, hvor du passer ind,
et sted, hvor folk kommer og går, med turisme.
Udenforstående vil ikke lægge mærke til dine særheder.
Når du har fundet din nye hjemby, kommer næste trin.
Fortæl ikke til nogen, hvornår, hvor eller hvordan du rejser.
Overraskende mange glemmer det.
Endelig er det tid til din flugt.
Så må du ikke glemme den vigtigste regel for at gå under jorden.
Vær forberedt på hvad som helst.
TO ÅR FØR WHITEY FORSVINDER
I 20 år havde Whiteys skytsengel og FBI beskyttet ham mod retsforfølgelse.
Men i starten af 1990'erne begyndte Whiteys held at slippe op.
I starten af 1990'erne begyndte vi at efterforske Bulger og hans gruppe.
Vi endte med at have nok beviser til at sigte ham for gangstervirksomhed
sammen med flere andre.
FBI vidste selvfølgelig, at vi søgte anklagen.
Whiteys topallierede, Steve Flemmi, bliver hurtigt anholdt.
Det var en politibetjent og en DEA-agent, der anholdt Flemmi.
Og så tog de andre til South Boston for at finde Whitey,
men det nyttede ikke. Han var væk for længst.
Hvordan tror du, det skete?
Bulger fik et tip af Connolly,
så han var i stand til at flygte, før de kunne anholde ham.
DEN 23. DECEMBER 1994
Det var enormt frustrerende at arbejde på en sag,
hvor hovedmålet forsvinder i tågen.
Det stærke budskab er,
at politiet vil fortsætte indsatsen, indtil vi får ham.
Hans opholdssted er et mysterium,
mens Whitey Bulgers ofre er dukket op over hele Boston.
Jeg troede ikke, de ville finde ham.
Han forbereder sig godt.
Én ting er at forsvinde sporløst.
At forblive sikker i det lange løb vil kræve en usædvanlig indsats.
Så følg mesteren.
TAKTIK NULSTIL DIT LIV
Når du har skabt dig et navn som en af historiens største mafiabosser,
vil myndighederne ikke bare lade dig forsvinde.
Det at være mafiaboss er at være noget.
Du skal kunne acceptere at gå over til at være ukendt og uanerkendt.
Ikke at være noget.
Whitey Bulger, forklædningsmesteren, er ikke set i seks år.
Sporet er koldt, selvom der er en dusør på en million $
for information, der fører til anholdelse.
FORKLÆDNINGER
Selv politiet i Boston vidste ikke, hvordan han så ud.
Faktisk lignede han nok de fleste andre gennemsnitspersoner.
Men selv om folk ikke har set dit ansigt,
vil det være et fuldtidsjob at holde dig skjult.
Whitey udmærkede sig også i denne anden karriere.
Whitey krydser landet
og han og kæresten, Catherine Greig, bosætter sig i Santa Monica,
hvor de kalder sig Charlie og Carol Gasko.
En harmløs pensionist og hans kærlige kone,
der bor i et offentligt boligkompleks nær Stillehavet.
De var typiske tilflyttere fra østkysten,
der søgte det varme klima og ikke skabte problemer for nogen.
De andre lejere er venlige,
men parret Gasko vælger at holde afstand,
især Charlie.
Men der er nogle mennesker, han gør meget ud af at opsøge.
Bulger blev venner med hjemløse
eller folk i desperate situationer, og han betalte dem for deres ID.
For Bulger var det som guld.
Whitey sagde, at han var illegal immigrant fra Canada
og behøvede lægehjælp,
og tilbød dem hundredvis af dollars for deres kørekort og CPR-nummer.
De fleste sagde ja.
For ikke at blive sporet
skifter Whitey og Catherine identitet ved tandlæge- og lægeaftaler.
Og når de tager til Tijuana for at købe Whiteys hjertemedicin,
opdager myndighederne ingenting.
Alle ser Charlie og Carol Gasko,
der nyder deres gyldne år ved Californiens kyst.
Det perfekte dække til det perfekte par.
I 16 solbeskinnede år levede Charlie
jeg mener Whitey, sit bedste liv,
mens myndighederne fortsatte deres bestræbelser på at finde ham.
Den største flugt i mafiahistorien…
Mindre kan ikke gøre det, vel?
Men trods Whiteys ekstraordinære indsats,
varede drømmen ikke evigt.
Vi begynder med en uventet anholdelse…
Efter at have tilbragt 16 år på flugt har FBI fanget Bostons mafiaboss…
James "Whitey" Bulger er fanget i en lejlighed i Santa Monica.
En verdensomspændende menneskejagt over 16 år er slut.
Til sidst blev Bulger fanget på grund af en kat.
Der var en kvinde på Island, der så TV,
og hun tilbragte sine vintre i Santa Monica.
Og hun var blevet venner med en anden kvinde på grund af en kat.
De var begge katteelskere. Det var Catherine Greig.
De to var venner.
Og da hun så Bulger og Greig på TV flere år senere,
rapporterede hun det straks til FBI.
Inden for 24 timer lokkede politiet Bulger udenfor og anholdt ham.
De konfiskerede næsten 30 våben
og hundredtusinder af dollars gemt i lejligheden.
JAMES J. BULGER FANGET
Vi har fanget en af FBI's ti mest eftersøgte flygtninge.
Manden er berygtet i Boston og resten af verden.
FANGET!
Whiteys gode planlægning holdt ham i live og i frihed,
indtil han var 81 år gammel.
Det gjorde ham til en af mafiabossernes sande jernmænd.
Han valgte et erhverv, forbrydelsernes underverden,
hvor man generelt ikke holder længe.
Men han overlevede i flere årtier.
Men hvor imponerende det end var,
kræver det større ambitioner at fuldføre den ultimative plan om at blive mafiaboss.
I spilbogens sidste kapitel
lærer jeg dig at forvandle dine forbryderevner til rigdom,
magt og indflydelse, der overstiger dine vildeste drømme.
Din guide?
Hvem andre end kokainkongen selv, Pablo Escobar.
Tekster af: Else Katrine Nielsen